May Nilsson

May Nilsson (født 5. mai 1921, død 7. november 2009) var en svensk alpinist. Hun var en dyktig utforkjører og vant 8 individuelle gull i svenske mesterskap. Hun tok VM-bronse i slalåm under VM 1939 i Zakopane i Polen.

May flyttet til Frankrike omkring 1948, og giftet seg med den franske alpinisten Maurice Lafforgue. Han var også utforspesialist med to VM-sølv fra Chamonix-VM 1937, i utfor og alpin kombinasjon. May ble fransk mester i slalåm i 1956. 

Maurice og May fikk tvillingdøtrene Britt og Ingrid, som begge gjorde stor suksess i alpinløypa, blant annet vant begge sju renn i verdenscupen. Ingrid gjorde det best av de to i store mesterskap, hun tok VM-sølv i storslalåm og gull i slalåm.

Referanser

Eksterne lenker 
 

Svenske alpinister
Alpinister under Vinter-OL 1948
Deltakere for Sverige under Vinter-OL 1948